open-index/open-wikipedia-markdown huggingface dataset:
தேவி அகில்யாபாய் ஓல்கர் வானூர்தி நிலையம்

**தேவி அகில்யாபாய் ஓல்கர் வானூர்தி நிலையம் **, இந்தோரில் உள்ள ஒரு பொது மக்கள் பயன்படுத்தக்கூடிய வானூர்தி நிலையாமாகும். மத்தியப் பிரதேசத்தின் உள்ள இவ்வானூர்தி நிலையம் இந்தோருக்கு 8 கி.மீ.. மேற்கே அமைந்துள்ளது. இந்திய வானூர்தி நிலையங்கள் ஆணையத்தின் கணக்குப்படி, இது இந்திய வானூர்தி நிலையங்களின் தரவரிசைப்படி, வானூர்திகள் மேலாண்மையிலும், பராமரிப்பிலும் இந்திய அளவில் 20-வது இடத்தில் உள்ளது. 

இவ்வானூர்தி நிலையத்திற்கு, மராட்டியப் பேரரசின் ஓல்கர் வம்சத்தைச் சார்ந்த பேரரசி அகில்யாபாய் ஓல்கர் நினைவால் பெயர் சூட்டப்பட்டுள்ளது.

2008 முதல் ஹஜ் புனித பயனத்திற்கு இந்தோரிலிருந்து செல்பவர்கள் இவ்வானூர்தி நிலையத்தை பயன்படுத்தி வருகின்றனர். 

## வரலாறு
ஓல்கர் அரசு, நெவில் வின்சென்ட் உடனும் டாடா குழுமத்தினருடனும் கூட்டாய்வு செய்து, பிசாசன் இடத்தில் வானூர்தி நிலையம் அமைக்க 1935-ம் ஆண்டு முடிவு செய்தனர்.  இந்தோரிலிருந்து குவாலியர் Aவரையிலுமான வானூர்தி சேவை சூலை 1948-ல் துவங்கியது. ஏப்ரல் 1950-ம் ஆண்டு மத்திய நிதி மேலாண்மை அடிப்படையில் இவ்வானூர்தி நிலையம் இந்திய அரசிடம் ஒப்படைக்கப்பட்டது. பெரிய வானூர்திகள் பயனிப்பதற்கு ஏதுவாக 1966-ம் ஆண்டு 5600 அடிகள் கொண்ட புதிய வானூர்தி தளம்  15 இலட்சம் செலவில் உருவாக்கப்பட்டது. இரவு நேரங்களில் தரையிறங்குவதற்கும் வழிவகை செய்யப்பட்டது.

### வானூர்தி சேவை

## படக்காட்சியகம்

File:IndoreAirport_FrontPorch.JPG| பழைய முன்பக்கம் 
File:IndoreAirport_FrontView.JPG| பழைய வானூர்தி நிலையம்
File:JetLite July 2010.jpg| செட்லைட் போயிங்க் 737 விமானம் தேவி அகில்யாபாய் ஓல்கர் வானூர்தி நிலையத்தில்
File:Indore_New_Terminal.jpg| விரிவுபடுத்தக்கூடிய முனைய உருவாக்கம் நடைபெறுகிறது
File:Holker_Airport_Indore_Jan_2010.JPG|ஓல்கர் வானூர்தி நிலைய முனையம்


## மேற்கோள்கள்

## வெளி இணைப்புகள்
* AAI traffic news 
* 
* Aviation Safety Network
* Money Control MoneyControl web site
* 
* Infra News Infra News web site]
* 
* Full Stop India Full Stop India web site]
* 

பகுப்பு:இந்திய வானூர்தி நிலையங்கள்
பகுப்பு:மத்தியப் பிரதேசம்
பகுப்பு:இந்திய பன்னாட்டு வானூர்தி நிலையங்கள்
காந்தி பவன்

**காந்தி பவன்** (The Gandhi Bhawan), மகாத்மா காந்தி தொடர்பான படிப்புகளை பயில சண்டிகர் நகரத்தில் அமைந்த மையமாகும். காந்தியம் தொடர்பான அனைத்து நூல்களை கொண்டது. குளத்தின் நடுவில் அமைந்த *கூட்ட அரங்கம்*  கட்டடக் கலைக்கு எடுத்துக் காட்டாக விளங்குகிறது.

## மேற்கோள்கள்

பகுப்பு:காந்தியம்
பகுப்பு:சண்டிகரில் உள்ள கட்டிடங்கள்
கட்டீல்

**கட்டீல்** அல்லது **கட்டீலு** (Kateel or  Kateelu),  (துளு/கன்னடம்: ಕಟೀಲು)  கர்நாடகம் மாநிலத்தின் தட்சின கன்னடம் மாவட்டத்தில் அமைந்த கோயில் நகரமாகும். பெங்களூரிலிருந்து 347 கி.மீ தொலைவிலும்,  மங்களூரிலிருந்து 29 கி.மீ தொலைவிலும், உடுப்பியிலிருந்து 45 கி.மீ தொலைவிலும் அமைந்துள்ளது. கட்டீலில் ஓடும் *நந்தினி ஆற்றங்கரை*  தீவின் நடுவில் அமைந்த **துர்கா பரமேஸ்வரி கோயில்** புகழ்பெற்றது.

## பெயர்க்காரணம்
துளு மொழியில் *கட்டி*  எனும் சொல்லிற்கு *நடுவில்* என்றும், *இல்*  என்பதற்கு *நிலப்பரப்பு*  என்று பொருள். கனககிரி மலையில் பிறக்கும் *நந்தினி ஆறு*  கடலில் கலக்கும் நடுவே அமைந்த இடம் என்பதால்  கட்டீல் எனப்படுகிறது.

## மேற்கோள்கள்


## வெளி இணைப்புகள்
*கட்டீல் துர்கா பரமேஸ்வரி கோயில்  
* கட்டீலு சுற்றுலா 
* கட்டீல் கோயில் 

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:தட்சிண கன்னட மாவட்டம்
நந்தகுமார் சட்டமன்ற தொகுதி

**நந்தகுமார்** (*Nandakumar*) என்பது இந்தியாவின் மேற்கு வங்காளம் மாநிலத்திலிருக்கும் தம்லுக் நாடாளுமன்ற தொகுதிக்குள் 2011 ஆம் ஆண்டு உருவாக்கப்பட்ட ஒரு சட்டமன்றத் தொகுதி ஆகும்.. தொகுதி மறுசீரமைப்பின்படி நர்கத் தொகுதி இல்லாமற்போனது. நந்தகுமார் சட்டமன்ற தொகுதியில் 2011 ஆம் ஆண்டு நடந்த தேர்தலில் திரிணமூல் காங்கிரசைச் சேர்ந்த சுகுமார் தே 50.94 சதவிகித வாக்குகள் பெற்று வெற்றி பெற்றார்.

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
சுமாத்திரா புலி

**சுமாத்திரா புலி** (*Sumatran tiger*; *Panthera tigris sumatrae*) என்பது இந்தோனேசியாவின் சுமாத்திரா தீவை வாழ்விடமாகக் கொண்ட அரிதான புலித் துணையினமாகும்.

1998 இல் புலிகளின் எண்ணிக்கை 441 - 679 ஆகக் காணப்பட்டதால் இவை பன்னாட்டு இயற்கைப் பாதுகாப்புச் சங்கத்தினால் மிக அருகிய இனமாக வகைப்படுத்தப்பட்டது. இவற்றின் பெருக்கம் குறைந்து காணப்படுகின்றது.

## உசாத்துணை

## வெளி இணைப்புகள்

*  and 
* 
* 

பகுப்பு:புலிகள்
இந்தோசீனப் புலி

**இந்தோசீனப் புலி** (*Indochinese tiger*; *Panthera tigris corbetti*) என்பது தென்கிழக்காசியாவின் இந்தோசீனப் பகுதியில் காணப்படும் புலித் துணையினமாகும். 2007 இல் இதன் எண்ணிக்கை 1,500 இற்கும் குறைவாகக் காணப்பட்டது. இதனால் பன்னாட்டு இயற்கைப் பாதுகாப்புச் சங்கம் இவற்றை அருகிய இனமாக வகைப்படுத்தியது. இவை வாழும் எல்லைப் பகுதியில் மட்டுப்படுத்தப்பட்ட அனுமதி இருப்பதால், எண்ணிக்கையில் சிறு ஏற்றத்தாழ்வு இருக்கலாம்.

## உசாத்துணை

## வெளி இணைப்புகள்
* Species portrait ''Panthera tigris'' and short portrait ''P. t. corbetti''; IUCN/SSC Cat Specialist Group
*Description from Fort Worth Zoo
*IndoChinese Tiger Description from Save The Tiger Fund 
*Information on Tigers in the Greater Mekong region

பகுப்பு:புலிகள்
முத்துப்பட்டி பாறை ஓவியங்கள்

**முத்துப்பட்டி பாறை ஓவியங்கள்**, மதுரைக்கு அண்மையில் உள்ள முத்துப்பட்டி அல்லது கரடிப்பட்டி என்று அழைக்கப்படும் ஊரில் உள்ள சிறிய மலையொன்றின் குகை ஒன்றில் காணப்படும் தொன்மையான ஓவியங்களைக் குறிக்கும். பாறைச் சுவர்களில் வரையப்பட்டிருந்த ஓவியங்களிற் பல காலத்தின் நிமித்தம் அழிந்துவிட்டன, சில ஓவியங்களே இன்று எஞ்சியுள்ளன.

## வடிவங்கள்
இங்குள்ள ஓவியங்களுள் ஒன்று ஒரு மனித உருவம் ஆகும். சிவப்பு நிறத்தில் கோட்டுருவமாக வரையப்பட்டுள்ள இந்த உருவம் வட்டவடிவமான மிகச் சிறிய தலையையும், ஒற்றைக் கோட்டினால் அமைந்த கழுத்தையும், அகன்ற உடம்பையும் பருத்த இரண்டு கால்களையும் கொண்டுள்ளது. உடலின் இரு பக்கங்களிலும் உள்ள கைகள் ஒற்றைக் கோட்டினால் வரையப்பட்டுள்ளன. உடலிலும், கால்களிலும் அவற்றுக்குக் குறுக்காக வரிவரியாகக் கோடுகள் காணப்படுகின்றன. இந்த உருவத்தை விட, இதற்கு அருகே மேலும் சிறிய மனித உருவங்களைக் குறிக்கும் ஓவியங்கள் சிவப்பு நிறக் கோட்டுருவங்களாக வரையப்பட்டுள்ளன. ஆனால் இவை தெளிவாக இல்லை. 

## காலம்
சில ஆய்வாளர்கள் இந்த ஓவியங்கள் வரலாற்றுக்கு முந்திய காலத்தைச் சேர்ந்தவை என்று கூறினாலும், இவை வரையப்பட்டுள்ள முறை, சிவப்பு நிறத்தின் பயன்பாடு, விலங்கு உருவங்கள் காணப்படாமை என்பவற்றை அடிப்படையாக வைத்து இந்த ஓவியங்கள் வரலாற்றுக் காலத்துக்கு உரியது என்று சிலர் கூறுகின்றனர்.

## மேற்கோள்கள்

## உசாத்துணைகள்
* பவுன்துரை, இராசு., தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
மலபார் சீகாரப் பூங்குருவி

**மலபார் சீகாரப் பூங்குருவி** (Malabar whistling thrush) அல்லது **அக்காக்குருவி**, **மலபார் விசிலடிச்சான்** என்பது பழைய உலக ஈப்பிடிப்பான் குடும்பத்தைச் சேர்ந்த  ஒரு பறவை இனமாகும். இது இந்தியத் தீபகற்பத்தில் மத்திய இந்தியா, கிழக்குத் தொடர்ச்சி மலைகள் , மேற்கு தொடர்ச்சி மலைகள் போன்ற பகுதிகளில் வசிக்கிறது.

## விளக்கம்
இப்பறவை மிக அழகான பறவையாகும். இது மைனாவைவிடப் பெரியதாகவும், புறாவைவிட சற்று சிறியதாகவும் காணப்படும். இது சுமார் 25-30 செமீ நீளமும்,  101-130 கிராம் எடையுடையும் கொண்ட ஒரு பெரிய பூங்குருவி ஆகும். இதன் உடல் நிறம் மயில் நீலநிறத்தில் இருக்கும். இதனுடைய அலகும், கால்களும் கரிய நிறம் கொண்டவை. விழிப்படலம் ஆழ்ந்த பழுப்பு. பெரிய அளவிலான கரநீலங் கொண்ட இதனை எளிதாக மற்ற பூங்குருவிகளில் இருந்து பிரித்து அறிய இயலும்.  நெற்றியும் தோள்பட்டையும் ஆழ்ந்த நீலமாக இருக்கும்.

## மேற்கோள்கள்

பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தமிழ்நாட்டுப் பறவைகள்
பகுப்பு:தென்னிந்தியப் பறவைகள்
பகுப்பு:பூங்குருவிகள்
சுகாசினி கைதர்

**சுகாசினி கைதர்** (Suhasini Haidar) இந்தியாவைச் சேர்ந்த ஊடகவியலாளர். சி.என்.என்-ஐ.பி.என். செய்தித் தொலைக்காட்சியில் பணியாற்றிய இவர், தற்போது தி இந்து நாளிதழில் ஆசிரியராகப் பணியாற்றி வருகிறார். பாக்கித்தான், சிறீலங்கா, லிபியா, லெபனான், சிரியா போன்ற நாடுகளில் தங்கி அந்நாடுகளில் நிலவிய பதற்றமான சூழ்நிலைகள் பற்றி விவரமாகச் செய்திகளைச் சேகரித்து தொலைக்காட்சி வழியாகப் பரப்பினார்.

## பெற்ற விருதுகள்
* *சிறந்த தொலைக்காட்சிச் செய்தி வழங்குனர்* விருது; 2010     
* *சிறந்த உரையாடல் காட்சி* விருது; 2010  
* *2015 ஆம் ஆண்டிற்கான சிறந்த அரசியல் துறை செய்திப் பணிக்காக* பிரேம் பாட்டியா நினைவு விருதினை 11 ஆகஸ்ட் 2015 அன்று பெற்றார்.
இந்திய அரசியலாளர் சுப்பிரமணியன் சாமியின் மகளான சுகாசினி, நதீம் கைதர் என்பவரை மணந்து கொண்டார்.

## மேற்கோள்கள்


## உசாத்துணை
* Suhasini Haidar quits CNN-IBN
* Suhasini Haidar’s speech to students of World Media Academy

## வெளியிணைப்புகள்
* Interview With Suhasini Haidar of CNN IBN

பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
வங்காளதேசத்தில் சமயசார்பின்மையினருக்கு எதிரான தாக்குதல்கள்

2013 தொடக்கம் வங்காளதேசத்தில் சமயசார்பின்மையினருக்கு, குறிப்பாக இறைமறுப்பாளர்களுக்கு எதிரான கோரமான வன்முறைத் தாக்குதல்கள் அதிகரித்து உள்ளன. இதனால் பல எழுத்தாளர்கள், வலைப்பதிவாளர்கள் கொல்லப்பட்டும், காயப்படுத்தப்பட்டும் உள்ளார்கள்.  இத் தாக்குதல்களை பல்வேறு இசுலாமவாத அமைப்புகள் முன்னெடுத்து வருகின்றன.

வங்காளதேசம் சமயசார்ப்பற்ற நாடாக தொடர்வதை விரும்புவோர்களுக்கும், அதை இசுலாமிய நாடாக மாற்ற விரும்புவோர்களுக்கும் எதிரான இக்கட்டான நேரத்தில் இத் தாக்குதல்கள் நடைபெறுகின்றன.

## பாதிக்கப்பட்டவர்கள்
* தஸ்லிமா நசுரீன்
* அசீப் முகிடீன் 
* அகமட் ரசீப் அகைடெர் 
* சுன்யுர் ரகமான்
* சஃபியுல் இசுலாம்
* அவிஜித் ரோய்
* வஸ்குயூர் ரஹ்மான்
* அனந்த பிஜோஜ், தாஸ்
* நிலோய் நீய்

## மேற்கோள்கள்


பகுப்பு:வங்காளதேசத்தில் மனித உரிமைகள்
பகுப்பு:இறைமறுப்பாளர்களுக்கு எதிரான தாக்குதல்கள்
பகுப்பு:இசுலாமும் வன்முறையும்
இலித்தியம் நாற்குளோரோ அலுமினேட்டு

**இலித்தியம் நாற்குளோரோ அலுமினேட்டு** *(Lithium aluminium chloride)* என்பது  LiAlCl4  என்ற மூலக்கூற்று வாய்ப்பாடு கொண்ட இலித்தியத்தின் குளோரோ அலுமினேட்டு உப்பாகும்.  ஆங்கிலத்தில் இதைச் சுருக்கமாக LAC என்பார்கள். 

தையோனைல் குளோரைடில் இடப்பட்ட இலித்தியம் நாற்குளோரோ அலுமினேட்டு கரைசல் நீர்மநிலை எதிர்மின் முனையாகவும் சில மின்கலன்களில் மின்பகுளியாகவும் பயன்படுகிறது. உதாரணம் இலித்தியம் – தையோனைல் குளோரைடு மின்கலன். இலித்தியம் நாற்குளோரோ அலுமினேட்டுடன் தையோனைல் குளோரைடு, கந்தக டைஆக்சைடு மற்றும் புரோமின் சேர்த்து மற்றொரு வகையான எதிர்மின் முனை – மின்பகுளி மின்கலன் உருவாக்கப்படுகிறது. 

இலித்தியம் புரோமைடு, இலித்தியம் பெர்குளோரேட்டு,  இலித்தியம் நான்குபுளோரோ போரேட்டு மற்றும் இலித்தியம் அறுபுளோரோபாசுப்பேட்டு முதலிய சேர்மங்களும் இலித்தியம் மின்கல மின்பகுளிகளாகப் பயன்படும் மற்ற இலித்தியம் உப்புகளாகும். இலித்தியம் குளோரைடு, இலித்தியம் அயோடைடு, இலித்தியம் குளோரேட்டு, இலித்தியம் நைட்ரேட்டு, இலித்தியம் அறுபுளோரோ ஆர்சனேட்டு, இலித்தியம் அறுபுளோரோ சிலிக்கேட், இலித்தியம் பிசுயிமைடு அல்லது முப்புளோரோ மீத்தேன்சல்பனைல் மற்றும் முப்புளோரோ மீத்தேன்சல்போனேட்டு முதலியன பொதுவாகப் பயன்படும் இலித்தியம் சேர்மங்களாகும்.

## References

பகுப்பு:இலித்தியம் சேர்மங்கள்
பகுப்பு:நாற்குளோரோ அலுமினேட்டுகள்:
சாம்பற் சிட்டு

**சாம்பற் சிட்டு** அல்லது **பெரிய பட்டாணிக் குருவி** (great tit)(*பரசு மேஜர்*)  என்பது வெள்ளைச்சிட்டு வகையைச் சேர்ந்த ஒரு பறவையாகும். இப்பறவை ஐரோப்பா, மத்தியகிழக்கு, மைய மற்றும் வட ஆசியா, வட ஆப்ரிக்காவின் சில பகுதிகள் ஆகிய இடங்களில் காணப்படுகிறது.

## விளக்கம்
இப்பறவை சிட்டுக்குருவி அளவே இருக்கும். இவை வெகு சுறுசுறுப்பாக காணப்படும். இதன் அலகுகள் குருவியின் அலகைப்போல குட்டையாக காணப்படும். தலையுச்சி ஒளிரும் கறுப்பு நிறத்தில் இருக்கும். கன்னம் மற்றும் வயிற்றுப் பகுதியில் வெள்ளையாக இருக்கும். முதுகு சாம்பல் நிறத்திலும், 
## மேற்கோள்கள்

பகுப்பு:பறவைகள்
பகுப்பு:ஆசியப் பறவைகள்
பகுப்பு:ஐரோப்பியப் பறவைகள்
பகுப்பு:ஐரோவாசியப் பறவைகள்
மஞ்சள் கன்னப் பட்டாணிக் குருவி

**மஞ்சள் கன்னப் பட்டாணிக் குருவி** (yellow-cheeked tit) என்பது பட்டாணிக் குருவி குடும்பத்தைச் சேர்ந்த ஒரு பறவையாகும். இப்பறவை வங்கதேசம், பூட்டான், சீனா, ஆங்காங், இந்தியா, லாவோஸ், பர்மா, நேபாளம், தாய்லாந்து, வியட்னாம் ஆகிய நாடுகளில் காணப்படுகிறது.
## விளக்கம்
இபபறவை சற்று மெல்லிய கறுப்பும், வெள்ளையும் கலந்த நிறத்திலும் வயிற்றுப் புறத்திலும், கன்னப்பகுதியிலும் மஞ்சள் நிறத்தில் இருக்கும்.
## மேற்கோள்கள்

பகுப்பு:இந்தியப் பறவைகள்
பகுப்பு:வங்காளதேசப் பறவைகள்
பகுப்பு:சீனப் பறவைகள்
பகுப்பு:நேபாளப் பறவைகள்
கார்பன் மோனோசல்பைடு

**கார்பன் ஒருசல்பைடு** *(Carbon monosulphide)* என்பது CS  என்ற மூலக்கூற்று வாய்ப்பாடு கொண்ட கார்பனின் சல்பைடு உப்பாகும். இது கார்பன் மோனோசல்பைடு என்ற பெயரிலும் அழைக்கப்படுகிறது. ஈரணு மூலக்கூறான இச்சேர்மம் கார்பனோராக்சைடின் கந்தக வழிப்பொருளாகும். இச்சேர்மம் திண்மநிலை அல்லது திரவநிலை ஆகியவிரு நிலைகளிலும் நிலைப்புத்தன்மையற்று காணப்படுகிறது. ஆய்வகங்களிலும் விண்மீன்களிடை ஊடகத்திலும் வாயுநிலையில் கார்பன் ஒருசல்பைடு காணப்படுவதாக அறியப்படுகிறது. இதனுடைய மூலக்கூறு, கார்பன் ஓராக்சைடைப் போல கார்பன் மற்றும் கந்தகத்திற்கு இடையில் முப்பிணைப்பைக் கொண்டுள்ளது. அகநிலையில் இது நிலைப்புத் தன்மை கொண்டிருக்கவில்லை ஆனால் பல்லுறுப்பியாக மாற முனைகிறது. இதன் எதிரொளியாகத்தான் C-S ஒற்றைப் பிணைப்புகள் அதிக நிலைப்புத்தன்மையுடன் காணப்படுகின்றன.

(CS)n  என்ற மூலக்கூற்று வாய்ப்பாடு கொண்ட பல்லுறுப்பிகள் அறியப்படுகின்றன. தாண்டல் உலோக அணைவுச் சேர்மங்கள் சிலவற்றில் கார்பன் ஒருசல்பைடு ஈனிகளாக உள்ளதாகவும் கண்டுரைக்கப்பட்டுள்ளது

## மேற்கோள்கள்

பகுப்பு:கனிம கரிமச் சேர்மங்கள்
பகுப்பு:மோனோசல்பைடுகள்
மிலிட்டரி (திரைப்படம்)

**மிலிட்டரி** என்பது 2003ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சத்யராஜ், ரம்பா ஆகியோர் முக்கிய கதாபாத்திரங்களில் நடித்த இத்திரைப்படத்தை சுராஜ் இயக்கினார். இவர் ஏற்கனவே, சத்யராஜ் நடித்த குங்குமப்பொட்டுக்கவுண்டர் திரைப்படத்தை இயக்கியவர் ஆவார். இப்படத்தை *மெட்டி ஒலி* எஸ். சித்திக் தயாரித்திருந்தார். தேவா இசையமைத்த இத்திரைப்படம் 2003 பிப்ரவரி 28 அன்று வெளியானது. இது மலையாளத்தில் வெளியான *ஹிட்லர்* திரைப்படத்தின் மறுஆக்கமாகும்.

## மேற்கோள்கள்

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:செந்தில் நடித்த திரைப்படங்கள்
இருபியூட்டைல் தாலேட்டு

**இருபியூட்டைல் தாலேட்டு** (*dibutyl phthalate*, **டிபிபி** (*DBP*)) என்பது பொதுவாகப் பயன்படும் நெகிழி. இது பசை அல்லது அச்சு மைகளுக்குக் கூட்டுப்பொருளாகப் பயன்படுகின்றது. இது ஆல்ககால் ஈதர், பென்சீன் போன்ற கரைப்பான்களில் கரையக்கூடியது. இருபியூட்டைல்ல் தாலேட்டு எக்டோபாராசிடிசைட்டாகவும் பயன்படுகிறது.

## சட்டக் கட்டுபாடுகள்

### ஐரோப்பிய ஒன்றியம்
நகப் பூச்சு உட்பட இந்த வேதிப்பொருளைப் பயன்படுத்தும் ஒப்பனைப் பொருட்கள் ஐரோப்பிய ஒன்றியத்தில் ஐரோப்பியச் சட்டப்படி (76/768/EEC 1976)  தடைசெய்யப்பட்டன.

1999இலிருந்து ஐரோப்பிய ஒன்றியத்தில், குழந்தைகளின் பொம்மைப் பொருள்களில் இதனைப் பயன்படுத்துவது தடைசெய்யப்பட்டுள்ளது.

### அமெரிக்கா
2006 நவம்பரில் 'கலிபோர்னியா 65 (1986)' கூற்றுப்படி இருபியூற்றைல் தலேற்று கருவளர்ச்சிக் குறைபாட்டுக் காரணியாக ஐயப்படும் பட்டியலில் சேர்க்கப்பட்டது. இது நாளமில்லாச் சுரப்பிகளைப் பிளப்பதாகச் சந்தேகிக்கப்படுகிறது. இதனால் 2006இலிருந்து அனைத்து முதன்மைத் தயாரிப்பாளர்களும் நகப்பூச்சில் இதனைச் சேர்ப்பதைத் தவிர்த்தனர். 

நுகர்வோர் தயாரிப்புப் பாதுகாப்பு மேம்படுத்தல் சட்டப் (CPSIA) பிரிவு 108இன்படி, 1000ppm அல்லது அதற்கும் அதிகமான இருபியூற்றைல் தலேற்றுச் செறிவு கொண்ட குழந்தைகளுக்கான விளையாட்டுப் பொம்மைகள் தடை செய்யப்பட்டன.

## உற்பத்தி
இது என்-பியூட்டனால் (n-Butanol) பெத்தலிக்கு நீரிலியுடன் சேரும்போது ஏற்படும் விளைவுகளினால் உற்பத்திசெய்யப்படுகிறது. இது அமெரிக்காவின் ஈஸ்ட்மென் வேதியியல் நிறுவனத்தால் தயாரிக்கப்பட்டது, மார்ச்சு 2011இலிருந்து இந்த நிறுவனம் இருபியூற்றைல் தலேற்று, ஈரெத்தைல் தலேற்று (diethyl phthalate) உற்பத்தியிலிருந்து வெளியேறுவதாக அறிவித்தது.

## இடர் காப்பின்மை

## சிதைவுறச் செய்தல்

வெள்ளை அழிவிப் பூஞ்சை பாலிபோரசு பருமாலிசு (Polyporus brumalis) இதனைச் சிதைக்கிறது. 

## சான்றுகள்

## வெளிப்புற இணைப்புகள்
* 
* Dibutyl Phthalate and Cosmetics 
* Hazardous substance fact sheet
* Occupational safety and health guideline for dibutyl phthalate 
* CDC - NIOSH Pocket Guide to Chemical Hazards

பகுப்பு:நெகிழியாக்கிகள்
பகுப்பு:நாளமில்லா சுரப்புக் குலைப்பிகள்
பகுப்பு:தாலேட்டு எசுத்தர்கள்
பவானித் தீவு, விசயவாடா

**பவானித் தீவு (Bhavani Island)** என்பது இந்திய நாட்டின் ஆந்திரப்பிரதேச மாநிலத்தில் உள்ள விசயவாடா நகரின் அருகில் பாயும் கிருட்டினா நதியின் மத்தியில் அமைந்துள்ள ஒரு தீவாகும். பிரகாசம் குறுக்கணையின் நீரோட்டத்திற்கு எதிர்த் திசையில் இத்தீவு அமைந்துள்ளது. 133 ஏக்கர் பரப்பளவில் அமைந்துள்ள இத்தீவு மிகப்பெரிய ஆற்றுத் தீவுகளில் ஒன்றாக கருதப்படுகிறது.

## பெயர்க் காரணம்

துர்கா தேவி தெய்வத்தின் இருப்பிடம் கனகதுர்கா கோவிலாகும். துர்கா தேவிக்கு பவானி என்று வேறு பெயரும் இருக்கிறது. இத்துர்கா தேவி வாழும் கோவிலுக்குப் பக்கத்தில் இத்தீவு அமைந்துள்ளதால் பவானித் தீவு எனப்பெயர் பெற்றது.

## சுற்றுலா மேம்பாடு

ஆந்திரப் பிரதேச சுற்றுலா வளர்ச்சி கழகம் பவானித் தீவை ஒரு சுற்றுலாத்தளமாக மாற்றும் திட்டத்திற்கு அடிகோலி முயற்சி மேற்கொண்டது. சில்பரமம் என்ற கலை மற்றும் கைத்தொழில் கிராமம் உருவாக்குதலையும் இத்திட்டத்தின் ஒரு பகுதியாக சேர்த்துக் கொண்டது. கொண்டப்பள்ளி பொம்மை தயாரிப்பாளர்கள் போல உள்ளூரில் உள்ள பாரம்பரியக் கைவினைக் கலைஞர்கள், நெசவாளர்கள் ஆகியோருக்கு இத்திட்டம் பெரும் உதவியாக இருந்தது.பவானித் தீவின் உள்கட்டமைப்பு வசதிகளை மேம்படுத்தும் திட்டங்களில் ஆந்திரப் பிரதேச சுற்றுலா வளர்ச்சி கழகம் ஈடுபட்டது. கிராமப்புற அருங்காட்சியகம், விளையாட்டுகள், தங்கும் குடில்கள், ஆற்றங்கரைப் பூங்காக்கள் மற்றும் கயிற்றுப் பாதைகள் போன்ற செயல்பாடுகள் மூலம் சுற்றுலாப் பயனிகளைக் கவர்ந்திழுப்பதில் கவனம் செலுத்தியது.

## மேற்கோள்கள்

பகுப்பு:ஆந்திரப் பிரதேசத்தின் தீவுகள்
பகுப்பு:கிருஷ்ணா மாவட்டம்
பகுப்பு:ஆற்றுத் தீவுகள்
நகப் பூச்சு

**நகப் பூச்சு** (Nail polish) ஒரு அரக்கு ஆகும், இது மனிதனின் கைவிரல் நகங்களினையோ, கால்விரல் நகங்களினையோ அலங்கரிப்பதற்காகவோ அல்லது பாதுகாப்பதற்காகவோ பூசப்படுகிறது. இது அலங்காரத்திற்காக மட்டுமின்றி நக உதிர்தலையும், விரிசலையும் தவிர்க்கிறது. இது ஆர்கானிக் பல்லுறுப்பிகளுடன் பல்வேறு கூட்டுப்பொருளால் ஆனது. மீண்டும் மிண்டும் 'நகப் பூச்சு' பூசுதல் நகங்களை பலவீனமாக்கும்.

பழங்காலத்திலிருந்தே மக்கள் மருதாணி மூலம் தங்கள் கை விரல் மற்றும் நகங்களை அழகுபடுத்திவருகின்றனர்.

## சான்றுகள்

பகுப்பு:ஒப்பனை
பகுப்பு:சீனக் கண்டுபிடிப்புக்கள்
பகுப்பு:ஒப்பனைப் பொருட்கள்
பையப்பனஹள்ளி மெட்ரோ நிலையம்

**பையப்பனகள்ளி மெட்ரோ நிலையம்**, பெங்களூருவில் உள்ள நம்ம மெட்ரோவின் கிழக்கு-மேற்கு வழித்தடத்தின் கிழக்கு முனையம் ஆகும்.

மெட்ரோ நிலையத்திலிருந்து, கசுதூரிநகர் வரையிலும் மேம்பால இணைப்பு கொண்டுவருவதற்கான முயற்சிகள் நடந்து வருகின்றன. இம்மேம்பாலத்தை கட்டுவதற்கு ஆணையாளர் அனுமதி அளித்துள்ளார்.

ஆரம்பத்தில், நம்ம மெட்ரோவில் கழிவறை வசதிகள் ஏதுமில்லாமல் இருந்தது; பயணிகளின் வேண்டுகோளுக்கு இணங்க இங்கும் இந்திராநகர் மெட்ரோ நிலையத்திலும் கழிவறை வசதி 2013-ம் ஆண்டு சூன் 21-ம் தேதி முதல் தொடங்கப்பட்டது.

## வாகன நிறுத்துமிடம்

பையப்பனகள்ளி நிலையம் சுமார் 2600 சதுர மீட்டர் பரப்பளவில் வாகன நிறுத்துமிடத்தைக் கொண்டுள்ளது. இது 2015-ம் ஆண்டு வரை மத்திய வாகன நிறுத்துமிட சேவையாளர் வாயிலாக செயல்படுகிறது. இவ்விடத்தில் சுமார் 100 நான்கு சக்கர வாகனங்களும், 150 இரு சக்கர வாகனங்களும் நிறுத்தமுடியும்.

## படக்காட்சியகம்



## மேற்கோள்கள்

பகுப்பு:நம்ம மெட்ரோ நிலையங்கள்
ஆலம்பாடி பாறை ஓவியங்கள்

**ஆலம்பாடி பாறை ஓவியங்கள்**, விழுப்புரம் மாவட்டத்தில் திருக்கோவிலூரில் இருந்து 20 கிலோமீட்டர் தொலைவில் அமைந்துள்ள ஆலம்பாடி என்னும் இடத்தில் உள்ள பாறை ஓவியங்கள் ஆகும். ஆலம்பாடி ஊரின் மேற்குப்புறத்தில் அமைந்த இயற்கைப் பாறைகளின் மேற்பரப்பில் ஓவியங்கள் வரையப்பட்டுள்ளன. 

இவை மான், மாடு, பன்றி போன்ற விலங்குகளைக் குறிக்கும் ஓவியங்களாகக் காணப்படுகின்றன. விலங்குகளின் உள்ளுறுப்புக்களைக் காட்டும் எக்ஸ் - கதிர் வடிவம் எனும் பாணியில் வரையப்பட்ட ஓவியங்கள் இங்கு உள்ளன. தமிழ்நாட்டிலுள்ள பாறை ஓவியங்களில் இவ்வாறான ஓவியங்கள் இவ்விடத்திலேயே முதல் முதலாகக் கண்டுபிடிக்கப்பட்டன. இவ்வோவியங்கள் கோட்டுரு முறையில் வரையப்பட்டுள்ளன. இங்கு சில இடங்களில் காணப்படும் இரட்டைப் படைப் பூச்சு, பழைய ஓவியத்தின் மீது மீண்டும் கோடுகள் வரையப்பட்டதைக் காட்டுவதாகக் கருதப்படுகிறது.

இது அரசின் பாதுகாக்கப்பட்ட நினைவுச் சின்னம் ஆகும்.

## காலம்
இங்கே காணப்படும் ஓவியங்கள் வெவ்வேறு காலகட்டங்களைச் சேர்ந்தவை. இவற்றுள் இடைக்கற்காலம் அல்லது அதற்கு முந்திய காலப் பகுதியைச் சேர்ந்த ஓவியங்களும், புதியகற்காலம்/செப்புக்காலத்தைச் சேர்ந்த ஓவியங்களும் அடங்கும்.

## மேற்கோள்கள்

## உசாத்துணைகள்
* பவுன்துரை, இராசு., தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* Kannan, R., Manual on Conservation and Restoration of Monuments, Government Museum, Chennai, 2007.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
அதிசயம் (பூங்கா)

**அதிசயம்** () என்பது  மதுரை - திண்டுக்கல் தேசிய நெடுஞ்சாலை 7 இல், மதுரையிலிருந்து 12&nbsp;km தொலைவில் பரவை என்னுமிடத்தில் அமைந்துள்ள பொழுதுபோக்கு பூங்கா ஆகும். இப்பூங்கா  இடத்தில் அமைந்துள்ளது. இங்கு பல்வேறு இராட்டினங்களும் நீர் விளையாட்டுகளும் அமைந்துள்ளன.

## மேற்கோள்கள்

பகுப்பு:மதுரை மாவட்டம்
பகுப்பு:தமிழ்நாட்டுப் பொழுதுபோக்குப் பூங்காக்கள்
சைபீரியப் புலி

**சைபீரியப் புலி** (*Siberian tiger*; *Panthera tigris altaica*) என்பது தூர கிழக்கு உரசியப் பகுதியில் சிறிதளவிலும் சிக்கோட் மலைப்பகுதியில் பிரதானமாகவும் காணப்படும் ஒரு புலித் துணையினமாகும். 2005 இல் 331–393 வளர்ந்த புலிகள் அப்பகுதியில் காணப்பட்டன. பாதுகாப்பு செயற்பாடுகளினால் இவற்றின் எண்ணிக்கை ஒரு தசாப்தத்திற்கு மேலாக அப்படியே காணப்பட்டன. ஆயினும் 2005 இன் பின் மேற்கொள்ளப்பட்ட கணக்கெடுப்பு உரசியப் புலிகளின் எண்ணிக்கையில் வீழ்ச்சியைக் காட்டியது. 2015 இல் 100 குட்டிகள் உட்பட, சைபீரியப் புலி எண்ணிக்கை 480–540 என தூர கிழக்கு உரசியப் பகுதியில் வளர்ந்துள்ளது.

## உசாத்துணை

## வெளி இணைப்புகள்

* IUCN/SSC Cat Specialist Group: Tiger (''Panthera tigris'')
* IUCN/SSC Cat Specialist Group : Amur (''P. t. altaica'')
* 21st Century Tiger 
* Amur Leopard and Tiger Alliance (ALTA) – Conserving Amur leopards and tigers in the Russian Far East and China
* World Wide Fund for Nature: ''Amur tiger''
* National Geographic Animals: Siberian Tiger ''Panthera tigris altaica''
* Wildlife Conservation Society's Siberian Tiger Project 
* Amur.org.uk: Preserving leopards and tigers in the wild 
* USDA Information Resources on Tigers, ''Panthera tigris'' 
* The Amur Tiger Programme : Two Adult Tigers Tagged in the Ussuri Nature Reserve

பகுப்பு:புலிகள்
சமய நல்லிணக்கம், இந்தியா

**சமய நல்லிணக்கம்**  அல்லது **மத நல்லிணக்கம்** (Religious harmony in India) இந்தியா பல்வேறு சமய நம்பிக்கைகள் கொண்ட மக்கள் வாழும் நாடு. இந்திய மக்கள்  பிற சமய மக்களின் நம்பிக்கைகளை மதித்து, ஒருவருக்கொருவர் அன்பு செலுத்தி ஒற்றுமையுடன் வாழ, இந்திய அரசியலமைப்புச் சட்டம் ஊக்கமும் ஆக்கமும் அளிக்கிறது. ஒவ்வொரு இந்தியனும் தனக்குப் பிடித்தமான சமயத்தை  தேந்தெடுக்கவும், அதனை பின்பற்றி வாழவும் உரிமை வழங்கியுள்ளது. சிறுபான்மையின சமய மக்கள், தங்களுக்குரிய இறை வழிபாட்டு இடங்களை கட்டிக் கொண்டு வழிபடவும் உரிமை வழங்குகிறது.

## ரிக் வேதம்
ரிக் வேதம் சமய நல்லிணக்கத்தைப் பற்றி கூறுமிடத்து,  அறிவாந்தோர் உண்மையான ஒரே மறைபொருளை பலவிதங்களில் விளக்குகின்றனர் எனக் கூறுகிறது.

## சமய நல்லிணக்க நாள்
ராஜீவ் காந்தி பிறந்த நாளான ஆகஸ்டு திங்கள், இருபதாம் நாளை சமய நல்லிணக்க நாளாக இந்தியாவில் கடைப்பிடிக்கப்படுகிறது. அந்நாளில் அனைத்து அரசு மற்றும் கல்விnip நிறுவினங்களில் சமயம், மொழி மற்றும் சாதி நல்லிணக்க உறுதிமொழி அனைவராலும் எடுக்கப்படுகிது. இதனையும் காக

* மனித உரிமைகள்

## மேற்கோள்கள்

## வெளி இணைப்புகள்
*சுவாமி விவேகானந்தர் பார்வையில் சமய நல்லிணக்கம் 
* காந்தியும் சமய நல்லிணக்கமும் 
* மத நல்லிணக்கம் – க.ச.பெரியநாயகம் 

பகுப்பு:மனித உரிமைகள்
அணைப்பட்டி பாறை ஓவியங்கள்

**அணைப்பட்டி பாறை ஓவியங்கள்**, தமிழ்நாட்டின் மதுரை மாவட்டத்தில் உள்ள அணைப்பட்டி என்னும் ஊரில் அமைந்துள்ள சித்தர் மலையில் உள்ள குகையொன்றில் தீட்டப்பட்டுள்ள பாறை ஓவியங்கள் ஆகும். இக்குகைக்கு அருகில் சமணக் குகை ஒன்றும் உள்ளது. இங்குள்ள ஓவியங்களில் குதிரை, மான் என்பன உள்ளிட்ட விலங்கு உருவங்களும், மனித உருவமும், வண்டியொன்றின் உருவமும் தீட்டப்பட்டுள்ளன. ஒரு ஓவியத்தில் குதிரை மீது ஏதோ இருக்கும் காட்சி வரையப்பட்டுள்ளது. குதிரை மீது இருப்பது மனிதனாக இருக்கலாம் என்று கருதப்படுகிறது. ஓவியம் சிவப்பு நிறத்தில் வரையப்பட்டுள்ளது.

## காலம்
இது வரலாற்றுக் காலத்துக்கு முந்தியதாக இருக்கக்கூடும் என்ற கருத்தும், இல்லை, இது வரலாற்றுக் காலத்துக்கு உரியது என்ற கருத்தும் நிலவுகிறது.

## மேற்கோள்கள்

## உசாத்துணைகள்
* பவுன்துரை, இராசு., தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
அமினோ அசிட்டோ நைட்ரைல்

**அமினோ அசிட்டோ நைட்ரைல்** *(Aminoacetonitrile)* என்பது அமினோ மற்றும் நைட்ரைல் தொகுதிகள் இரண்டும் இணைந்த C2H4N2  என்ற மூலக்கூற்று வாய்ப்பாடு கொண்ட ஓர் எளிய கரிமச் சேர்மமாகும். கிளைசீன் என்ற எளிய அமினோ அமிலத்தை ஒத்த பண்புகளுடன் இச்சேர்மம் காணப்படுகிறது. வர்த்தக முறையில் குளோரைடு மற்றும் சல்பேட்டு உப்புகளாக அமினோ அசிட்டோ நைட்ரைல் கிடைக்கிறது. 

## தயாரிப்பு

கிளைகோலோநைட்ரைலை அமோனியாவுடன் வினை புரியச்செய்து தொழிற்சாலைகளில் பெருமளவில் அமினோ அசிட்டோ நைட்ரைல் தயாரிக்கப்படுகிறது

:HOCH2CN  +  NH3   →   H2NCH2CN  +  H2O

## பயன்கள்

அமினோ அசிட்டோ நைட்ரைலை நீராற்பகுப்பு செய்து கிளைசீன் தயாரிக்க முடியும்:
.

இச்சேர்மத்தில் இருந்து கிளைக்கும் வழிப்பொருட்கள் பயனுள்ள புழுவெதிர்ப்பிகளாக உள்ளன.
குறிப்பாக நூற்புழுக்கள் ஏற்படுத்தும் அசிட்டைல்கோலின் ( ஆங்கிலச் சுருக்கம், ACh)  என்ற நியூரான் கடத்தி பாதிப்பு நோயால் விளையும் விறைப்பு பக்கவாதத்திற்கு எதிராகச் செயல்பட்டு நூற்புழுக்களை அவையிருக்கும் இடத்தில் இருந்து விரைவாக வெளியேற்றுகிறது.

## விண்மீன்களிடை ஊடகத்தில்

தனுசு விண்மீனுக்கு அருகே ஒரு மாபெரும் வாயு மேக மரபுவழித் தாயகத்தில் அமினோ அசிட்டோ நைட்ரைல் இருப்பதாக 2008 ஆம் ஆண்டில் கண்டறியப்பட்டுள்ளது. அண்டத்தில் கிளைசீன் பெருமளவில் இருக்கிறதா என்ற சர்ச்சைக்கு முற்றுப்புள்ளி வைப்பதற்கு உதவியாக, மேக்சு பிளாங்க் ரேடியோ வானியல் நிறுவனத்தின் குறிப்பிடத்தக்க இக்கண்டுபிடிப்பு அமைந்தது. 

## மேற்கோள்கள்

## வெளி இணைப்புகள்
Property data at the National Institute of Standards and Technology NIST

பகுப்பு:நைட்ரைல்கள்
பகுப்பு:அமீன்கள்
மியரி ஜேம்சு துரைராஜா தம்பிமுத்து

**மியரி ஜேம்சு துரைராஜா தம்பிமுத்து** (*Meary James Thurairajah Tambimuttu*, 15 ஆகத்து 1915 – 23 சூன் 1983) இலங்கைத் தமிழரும், ஆங்கிலக் கவிஞரும், இதழாசிரியரும், திறனாய்வாளரும், பதிப்பாளரும் ஆவார்.

## வாழ்க்கைச் சுருக்கம்
இலங்கையின் வடக்கே அச்சுவேலியில் பிறந்த தம்பிமுத்து உரோமன் கத்தோலிக்கராக வளர்க்கப்பட்டார். ஆங்கிலத்தில் பெரும் புலமை பெற்று, 21வது அகவையில் தான் எழுதிய ஆங்கிலக் கவிதைகளைத் தொகுத்து மூன்று பாகங்களாக வெளியிட்டார். தம்பிமுத்து கொழும்பு பல்கலைக்கழகக் கல்லூரியில் கல்வி பயின்று பின்னர் 1938ஆம் ஆண்டில் இலண்டனுக்குப் புலம் பெயர்ந்தார். இலண்டன் சென்ற அடுத்த ஆண்டு 1939 சனவரியில் தனது நண்பரான அந்தனி டிக்கின்சு என்பவருடன் சேர்ந்து *Poetry London* என்ற சிற்றிதழை ஆரம்பித்தார். இவ்விதழ் போர்க் கால சூழலில் மிகவும் முக்கியத்துவம் பெற்றது. தம்பிமுத்து அவரது நண்பர்களால் "தம்பி" என அழைக்கப்பட்டார். கவிதை இதழை வெளியிட்டதோடு, அவ்விதழின் வழியாக நூல் வெளியீட்டிலும் ஈடுபட்டார். Editions Poetry London, Lyrebird Press என்ற இரு பதிப்பகங்களை நிறுவி அவற்றினூடாக பல இலக்கியங்களை வெளியிட்டார்.

தம்பிமுத்துவின் பொயெட்ரி லண்டன் பதிப்பகம் எலிசபெத் ஸ்மார்ட் எழுதிய *By Grand Central Station I Sat Down and Wept*, டேவிட் காசுகாயின் எழுதிய *Poems 1937-1942*, லாரன்சு டரெல் எழுதிய *Cefalu*, என்றி மில்லரின் *The Cosmological Eye*, *Sunday After the War*, விளாதிமிர் நபோக்கோவின் *The Real Life of Sebastian Knight*, கீத் டக்ளசின் *Alamein to Zem Zem* போன்ற பிரபலமான நூல்களை வெளியிட்டது. 1951 ஆம் ஆண்டு வரை இப்பதிப்பகம் நூல்களை வெளியிட்டு வந்தது.

தம்பிமுத்து பிற்காலத்தில் அமெரிக்காவில் *Poetry London - New York* என்ற பெயரில் சிற்றிதழ் ஒன்றை ஆரம்பித்து நடத்தினார். தனது 67வது அகவையில் இலண்டனில் காலமானார். இலங்கையில் தம்பிமுத்து வெளியிட்ட படைப்புகள் தற்போது கிடைக்கா விட்டாலும், அவரது பிற்காலப் படைப்புகள் வடமேற்குப் பல்கலைக்கழகத்திலும், பிரித்தானிய நூலகத்திலும் வைக்கப்பட்டுள்ளன.

## நூல்கள்
### கவிதை நூல்கள்
* *Natarajah: A Poem for Mr. T. S. Eliot's Sixtieth Birthday* (1948) PL Pamphlets
* *Out of this War* (1941) The Fortune Press

### தொகுப்புகள்
* *T. S. Eliot: A Symposium* தொகுப்பாளர்கள்: ரிச்சார்ட் மார்ச், தம்பிமுத்து (1948)
* *Poetry in Wartime: An Anthology* (1942)
* *India Love Poems* (1977)

## மேற்கோள்கள்


## வெளி இணைப்புகள்
* Poetry London இதழ்கள், நூலகம் திட்டம் 
* ஆங்கிலக் கவிதை உலகில் தடம் பதித்த துரைராஜா தம்பிமுத்து – எம். பௌசர், *எதுவரை*, இதழ் 19
* Tamil studies Now published in the collection: T.Wignesan. Rama and Ravana at the Altar of Hanuman: On Tamils, Tamil Literature & Tamil Culture. Allahabad:Cyberwit.net, 2008, 750p. & at Chennai: Institute of Asian Studies, 2007, 439p. 
* Tambimuttu Archive at Northwestern University Library 
* Tambimuttu and the ''Poetry London'' Papers at the British Library: Reputation and Evidence

பகுப்பு:1915 பிறப்புகள்
பகுப்பு:1983 இறப்புகள்
பகுப்பு:தமிழ்க் கவிஞர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை கிறித்தவர்கள்
பகுப்பு:பிரித்தானிய இலங்கைத் தமிழ் வம்சாவளி மக்கள்
பகுப்பு:ஆங்கிலக் கவிஞர்கள்
பகுப்பு:பதிப்பாளர்கள்
சுராஜ் (இயக்குநர்)

**சுராஜ்** (*Suraj*; திசம்பர் 31, 1977) ஒரு இந்தியத் திரைப்பட இயக்குநர் ஆவார். இவர் முக்கியமாக தமிழ் படங்களில் இயங்கி வருகிறார். இவர், அதிரடி மசாலாப் படங்களை இயக்குவதில் மிகவும் பிரபலமானவர்.

## தொழில்
1996 ஆம் ஆண்டில், சுந்தர் சி.யின் நகைச்சுவைத் திரைப்படமான உள்ளத்தை அள்ளித்தா, மேட்டுக்குடி ஆகியவற்றில் சுராஜ் உதவி இயக்குநராகப் பணியாற்றத் தொடங்கினார். 1997ஆம் ஆண்டில், இரசினிகாந்து நடித்த அருணாச்சலம் படத்தில் சுந்தர் சி.க்கு தொடர்ந்து உதவினார், மேலும் ஜானகிராமன் படத்தின் இணை இயக்குநராகவும் இருந்தார். 1998ஆம் ஆண்டு சரத்குமார், தேவயானி ஆகியோர்  நடிப்பில் இவரது முதல் இயக்கத்தில் வெளியான மூவேந்தர் திரைப்படம் விமர்சன ரீதியாகவும் வணிக ரீதியாகவும் தோல்வியடைந்தது. பிறகு, சுந்தர் சி.க்கு அவரது படங்களில் உதவுவதற்காக திரும்பினார். 2006ஆம் ஆண்டில், இவர் தலை நகரம் மூலம் இயக்குநராக மீண்டும் அறிமுகமானார். இவரது வழிகாட்டியான சுந்தர் சி., ஜோதிர்மயி, வடிவேலு போன்றோர் இதில் நடித்திருந்தனர். படம் மிகப் பெரிய வெற்றிப் படமானது. அடுத்த ஆண்டு, சுராஜ் தனது மூன்றாவது படமான மருதமலையை உருவாக்கினார். இதில் அர்ஜுன், நிலா , வடிவேலு ஆகியோர் நடித்திருந்தனர். கலவையான விமர்சனங்கள் இருந்தபோதிலும், படம் வெற்றி பெற்றது. 2009இல், இவர் தனுஷ் , தமன்னா நடித்த படிக்காதவன் படத்தை இயக்கினார். மேலும் வடிவேலுவுக்கு பதிலாக நகைச்சுவை நடிகர் விவேக் நடித்திருந்தார். சன் பிக்சர்ஸ் விநியோகித்த படமான இது வெற்றி பெற்றது. 2011இல், 1989இல் வெளியான மாப்பிள்ளை படத்தை அதே பெயரில் (மாப்பிள்ளை) என மறு ஆக்கம் செய்து வெளியிட்டார். இப்படத்தில் நடிகர் தனுஷ், ஹன்சிகா மோட்வானி, மனிஷா கொய்ராலா ஆகியோர் நடித்திருந்தனர். படம் கலவையான விமர்சனங்களைப் பெற்றது. ஆனால் படம் திரையரங்கத்தில் வெற்றி பெற்றது. கார்த்திக், அனுசுக்கா செட்டி நடிப்பில் அலெக்ஸ் பாண்டியன் என்ற படம் 11 ஜனவரி 2013 அன்று வெளியானது. இப்படம் விமர்சகர்கள் மற்றும் பார்வையாளர்களிடமிருந்து எதிர்மறையான விமர்சனங்களைப் பெற்றது. அலெக்ஸ் பாண்டியனின் தோல்விக்குப் பிறகு ஜெயம் ரவி, அஞ்சலி, திரிசா நடித்த சகலகலா வல்லவன் படத்தை 31 சூலை 2015 அன்று வெளியிட்டார். எதிர்மறையான விமர்சனங்களையே பெற்ற இப்படம் சராசரி வசூலையேக் கொண்டிருந்தது. பிறகு விஷால், தமன்னா, சூரி, வடிவேலு நடித்த கத்தி சண்டை படத்தை இயக்கினார். இப்படம் 23 திசம்பர் 2016 அன்று வெளியிடப்பட்ட இது விமர்சகர்களாலும் பார்வையாளர்களாலும் பெரிதும் விரும்பாமல் போனது. மேலும், வணிகரீதியாகவும் பெரும் தோல்வியடைந்தது.

## சர்ச்சைகள்
இவரது கத்தி சண்டை பட வெளியீட்டு நிகழ்ச்சியின் போது, இவர் இந்திய படங்களில் பாலினமாக கருதப்படும் நடிகைகள் பற்றி கருத்து தெரிவித்தார். குறைந்த ஆடைகளை அணிவதற்கு அவர்களுக்கு ஊதியம் வழங்கப்படுவதாகவும், "சமூக வகுப்பு" பார்வையாளர்களை திருப்திப்படுத்த அவர்கள் வெளிப்படையான ஆடைகளை அணிவதை உறுதி செய்வதாகவும் கூறினார். \

இது நெட்டிசன்கள் பலரையும் கோபப்படுத்தியது. மேலும், நடிகை நயன்தாரா, படத்தின் நாயகி தமன்னா ஆகியோர் சூரஜின் இத்தகைய மலிவான அறிக்கைகளை கண்டித்து பேசினர். \ அன்றைய தினம், இவர் மன்னிப்பு கேட்டு தனது அறிக்கையை திரும்பப் பெற்றார்.

## சான்றுகள்

பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:1977 பிறப்புகள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பேயசின் தேற்றம்

நிகழ்தகவுக் கோட்பாட்டிலும் புள்ளியியலிலும் **பேயசின் தேற்றம்** (*Bayes' theorem*) அல்லது **பேயசின் விதி** (*Bayes' law*) அல்லது **பேயசின் நெறி** (*Bayes' Rule*) என்பது நிகழ்ச்சியுடன் தொடர்புபட்ட கட்டுப்பாடுகளின் அடிப்படையில் ஒரு நிகழ்ச்சியின் நிகழ்தகவைக் கூறும் தேற்றம் ஆகும். தோமசு பேயசு என்ற புள்ளியியலாளரின் பெயரால் இத்தேற்றம் வழங்கப்படுகின்றது.

## தேற்றத்தின் கணித வடிவம்

பேயசின் தேற்றமானது கணித வடிவத்தில் பின்வரும் சமன்பாட்டால் தரப்படும்.

:P(A|B) = \frac{P(A)\, P(B | A)}{P(B)}

இங்கு *A*, *B* என்பன நிகழ்ச்சிவெளியிலுள்ள இரு நிகழ்ச்சிகளாகும். *P*(*A*) &#8800; 0, *P*(*B*) &#8800; 0

* *P*(*A*), *P*(*B*) என்பன முறையே, ஒன்றையொன்று சாராமல், *A*, *B* என்பவற்றின் நிகழ்தகவுகளாகும்.
* நிகழ்ச்சி *B* நடைபெற்றதாயின், நிகழ்ச்சி *A*இன் கட்டுப்பாட்டு நிகழ்தகவு *P*(*A*&nbsp;|&nbsp;*B*) ஆகும்.
* நிகழ்ச்சி *A* நடைபெற்றதாயின், நிகழ்ச்சி *B*இன் கட்டுப்பாட்டு நிகழ்தகவு *P*(*B*&nbsp;|&nbsp;*A*) ஆகும்.

### நிறுவல்

:P(A|B) = \frac{P(A\cap B)}{P(B)}
:P(B|A) = \frac{P(A\cap B)}{P(A)}

பிரிக்க,
:\frac{P(A|B)}{P(B|A)} = \frac{P(A)}{P(B)}
:P(A|B) = \frac{P(A)\, P(B | A)}{P(B)}

## இதனையும் பார்க்க
* நிகழ்தகவுக் கோட்பாடு

## மேற்கோள்கள்

## வெளியிணைப்புகள்

பகுப்பு:நிகழ்தகவு
பகுப்பு:புள்ளியியல்
புரோப்பியோநைட்ரைல்

**புரோப்பியோநைட்ரைல்** *(Propionitrile)* என்பது எத்தில் சயனைடு மற்றும் புரோப்பேநைட்ரைல் என்றும் அழைக்கப்படுகிறது. CH3CH2CN என்ற மூலக்கூற்று வாய்ப்பாடுடன் காணப்படும் இக்கரிமச் சேர்மம் ஓர் எளிய அலிஃபாட்டிக் நைட்ரைல் ஆகும். நிறமற்றதாகக் காணப்படும் புரோப்பியோநைட்ரைல் நீரில் கரையக்கூடிய திரவமாக உள்ளது. பல கரிமச் சேர்மங்களைத் தயாரிப்பதற்கு முன்னோடியாக இருக்கும் இச்சேர்மம் ஒரு கரைப்பானாகப் பயன்படுத்தப்படுகிறது
.

## தயாரிப்பு

அக்ரைலோநைட்ரைலை  ஐதரசனேற்றம் செய்து தொழிற்சாலைகளில் பெருமளவில் புரோப்பியோநைட்ரைல் தயாரிக்கப்படுகிறது. புரோப்பனாலை அமோனியாக்சிசனேற்றம் செய்தும் இதைத் தயாரிக்கிறார்கள். புரோப்பனாலுக்கு பதிலாக புரோப்பியனால்டிகைடும் இவ்வினையில் பயன்படுத்தலாம்.:

:CH3CH2CH2OH  +  O2  +  NH3   →   CH3CH2CN  +  3 H2O

அக்ரோநைட்ரைலை , அடிப்போநைட்ரைலாக்கும் வினைகளில் உடன் விளைபொருளாக புரோப்பியோநைட்ரைல் உண்டாகிறது.

புரோப்பியோனமைடை நீர்நீக்கம் செய்தல், அல்லது அக்ரைலோ நைட்ரைலை வினையூக்கி முன்னிலையில் ஒடுக்கம் செய்தல் அல்லது எத்தில் சல்பேட்டு மற்றும் பொட்டாசியம் சயனைடை காய்ச்சி வடித்தல் போன்ற முறைகளில் ஆய்வகங்களில் புரோப்பியோநைட்ரைல் தயாரிக்கப்படுகிறது.

## பயன்கள்

அசிட்டோநைட்ரைலைப் போலவே புரோப்பியோநைட்ரைலும் ஒரு கரைப்பானாக ஆனால் சற்று அதிகமான கொதிநிலையைக் கொண்ட கரைப்பானாக விளங்குகிறது. புரோப்பைல் அமீன்களை ஐதரசனேற்றம் செய்யும் முன்னோடிச் சேர்மமாகவும் இது இருக்கிறது. அவுபென்-ஒய்சிஃசு வினையில் புளோபுரோப்பியோன் மருந்து தயாரிப்பில் சி-3 வகை கட்டுறுப்புத் தொகுதியாக இருக்கிறது.

## முன்பாதுகாப்பு

நச்சுத்தன்மை உள்ள ஒரு கரிமச் சேர்மமாக புரோப்பியோநைட்ரைல் இருக்கிறது. ஆனால் எலிகளைக் கொல்லும் எல்டி50 அளவு 230 மி.கி/கி.கி என்ற அளவில் சற்று வலிமை குறைந்த, நச்சாக இருக்கிறது. வளர்சிதை மாற்றத்தில் புரோப்பியோநைட்ரைல், சயனைடை வெளிவிடுவதால் , சினைப்பருவ குறைபாடுகளுக்கான காரணியாக உள்ளது.
 
தெற்கு கரோலினாவில் உள்ள கலாமா (வேகா) தொழிற்சாலையில் அக்ரோநைட்ரைலில் இருந்து நிக்கல் வினையூக்கி முன்னிலையில் புரோப்பியோநைட்ரைல் தயாரிக்கையில் 1979 ஆம் ஆண்டில் ஒரு வெடிவிபத்தும் நிகழ்ந்திருக்கிறது. தெற்கு கரோலினாவில் உள்ள இத்தளம் தற்பொழுது தூய்மைப் படுத்த வேண்டிய அதிமுக்கியத் தளமாக முக்கியத்துவத்துடன்  கவனிக்கப்படுகிறது

## மேற்கோள்கள்

## வெளி இணைப்புகள்
* NIST Chemistry WebBook for C3H5N
* CDC - NIOSH Pocket Guide to Chemical Hazards

பகுப்பு:கரைப்பான்கள்
பகுப்பு:ஆல்க்கேன்நைட்ரைல்கள்
பெருங்குடல் மலகுடலுக்குரிய புற்று நோய்

**பெருங்குடல் மலக்குடலுக்குரிய புற்று நோய்** (Colorectal cancer) என்பது பெருங்குடலின் பகுதிகளில் ஏற்படும் புற்று நோயைக் குறிக்கிறது. இதன் மற்றொரு பெயர் **பெருங்குடல் புற்று நோய்**, அல்லது **குடல்  புற்று நோய்** ஆகும்.  இப்புற்றுநோய்க்கான காரணம், செல்களின் அசாதாரணமான வளர்ச்சியும் உடலின் மற்ற பகுதிகளை ஊடுருவிப் பரவக்கூடிய திறனும் ஆகும். 

மலத்தில் இரத்தப் போக்கு, மலங்கழித்தலில் மாறுதல்கள் , எடைக் குறைவு, மேலும் எப்பொழுதும் சோர்வாக இருப்பது போன்றவை இந்நோய்க்கான அறிகுறிகளாகும்.

## நோய்க்கான காரணம்
பெருங்குடல் புற்று நோய் வருவதற்கு, வாழ்க்கை முறைகளும், முதுமையடைவதும் பெரும்பாலான காரணங்களாக இருப்பினும், ஒரு சிறு எண்ணிக்கை நோயாளிகளுக்கு மரபணு மற்றும் மரபுவழி கோளாறுகளாலும் இந்நோய் ஏற்படுகிறது. 

பதப்படுத்தபட்ட இறைச்சி, மது  போன்ற உணவுப் பழக்க வழக்கங்கள், உடல் பருமன், புகைபிடித்தல், போதிய உடல் ரீதியான செயல்பாடுகள் இல்லாமலிருப்பதும் இந்நோய்க்கான காரணிகளில் அடங்கும். இதுமட்டுமின்றி குடல் அழற்சி நோய், சுருட்குடல் நோய், பெருங்குடல் அழற்சி போன்ற நோய்களால் பாதிக்கப்பட்டாலும் இப்புற்றுநோய் வர வாய்ப்புள்ளது.

## நோய் கண்டறிதல், தடுத்தல் மற்றும் திரையிடல்
குடற்திசு மாதிரியைக் கொண்டு குடலில் கட்டி உள்ளதா என்றறிய செய்யப்படும் சிக்மோய்டோஸ்கோபிச் சோதனை அல்லது கொலோனோஸ்கோபி வாயிலாக இப்புற்றுநோயைக் கண்டறியாலாம். அதனைத் தொடர்ந்து மருத்துவ இயல்நிலை படமாக்கல் செய்து நோய் பரவியுள்ளதா என்பதை உறுதி செய்ய வேண்டும். 50 வயது முதல் 75 வயது வரை உள்ளவர்கள் குடல் புற்றுநோயிலிருந்து இறப்பதைத் தவிர்ப்பதற்கு புற்றுநோய் மருத்துவ சோதனை மிகவும் பயனுள்ளதாக இருக்கும் எனப் பரிந்துரைக்கப்படுகிறது. 

கொலோனோஸ்கோபி செய்யும் பொழுது கட்டிகள் அகற்றப்படுகிறது. ஆஸ்ப்ரின் மற்றும் ஸ்டீரோய்ட் அல்லாத அழற்சி மருந்துகள் ஆபத்தை குறைக்கின்றன. எனினும் பக்க விளைவுகள் காரணமாக இவை பொதுப் பயன்பாட்டுக்குப் பரிந்துரைக்கபடுவதில்லை.

## மேலாண்மை, முன்கணிப்பு, நோய்த்தொற்று அறிவியல்
மலக்குடல் புற்றுநோய்க்கான சிகிச்சையில் அறுவைச் சிகிச்சை, கதிரியக்கச்  சிகிச்சை, வேதிச்சிகிச்சை மற்றும் இலக்குச் சிகிச்சை என சில கூட்டு சிகிச்சைகள் மேற்கொள்ளப்படுகின்றன. பெருங்குடல் சுவற்றில் மட்டுமே காணப்படும் புற்று நோய்களை அறுவைச் சிகிச்சை மூலம் குணப்படுத்த முடியும், ஆயினும் உடலின் மற்ற பாகங்களுக்குப் பரவியிருக்கும் புற்றுநோயைப் பொதுவாகப் பெரும்பாலும் குணப்படுத்த இயலாது. எனினும் இது புற்றுநோயின் முற்றிய நிலை, புற்றுநோய்க் கட்டியை அறுவைச் சிகிச்சை மூலம் அகற்ற முடிதல், நோயாளியின் ஒட்டுமொத்த உடல் நிலை இவைகளைப் பொறுத்து ஐந்து ஆண்டுகள் வரை உயிர்வாழ முடியும். 

உலகளவில் மலக்குடல் புற்று நோய், மொத்தப் புற்று நோயாளிகளிடயே 10 % ஆக, மூன்றாவது இடத்தில் உள்ளது. 2012-ல் புதிதாக மொத்தம் 140 லட்சம் நபர்கள் குடல் புற்றுநோயினால் பாதிக்கபட்டிருந்தார்கள், மேலும் 69400 நபர்கள் இந்த நோயினால் இறந்தார்கள். முன்னேறிய நாடுகளில் இந்நோய்ப் பரவலாகக் காணப்படுகிறது. அங்கு 65% வரை பாதிக்கப்பட்டுள்ளார்கள். இந்த நோய் ஆண்களைவிடப் பெண்களிடயே குறைவாகவே உள்ளது.

## மேற்கோள் ஆதாரங்கள்


பகுப்பு:புற்றுநோய்கள்
மகாராசகடை பாறை ஓவியங்கள்

**மகாராசகடை பாறை ஓவியங்கள்**, தமிழ்நாடு, கிருட்டிணகிரி மாவட்டத்தில் கிருட்டிணகிரிக்கு அருகில் உள்ள மகாராசகடைப் பகுதியில் காணப்படும் கற்பதுக்கைகளிலும் பிற இடங்களிலும் காணப்படும் ஓவியங்கள் ஆகும். கற்பதுக்கை ஓவியங்கள் அவற்றின் உட்புறத்தில், பின் பகுதியில் உள்ள கற்பலகைகளின் மேற்பரப்பில் வரையப்பட்டுள்ளன. இவ்வோவியங்களில், விலங்குகள், பறவைகள் என்பவற்றின் உருவங்களுடன் மனித உருவங்களும் காணப்படுகின்றன. இங்குள்ள ஓவியங்கள் வெண்ணிறத்தில் அமைந்துள்ளன.

இப்பகுதியில் பூதிகுட்டை என்னும் சிற்றூருக்கு அருகில் காணப்படும் பாறையில் புலியைக் கொன்று வீரச்செயல் புரிபவர்களைப் பாராட்டும் புலிமங்கல ஊர்வலக் காட்சியைக் குறிக்கும் ஓவியங்கள் உள்ளன. புலியின் மேல் மாலையுடன் நிற்கும் வீரர்கள், வாளுடன் செல்லும் வீரர்கள் போன்ற உருவங்கள் இந்த ஓவியத்தில் காணப்படுகின்றன.

இப்பகுதியில் உள்ள ஈசுவரன் குகையில், சிந்துவெளி எழுத்துக்களுக்கும், தமிழ்ப் பிராமி எழுத்துக்களுக்கும் இடைப்பட்ட வகையான எழுத்துக்கள் காணப்படுகின்றன. 

## மேற்கோள்கள்

## உசாத்துணைகள்
* பவுன்துரை, இராசு., தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* துரைசாமி, ப., மதிவாணன், இரா., தருமபுரி பாறை ஓவியங்களில் சிந்துவெளி எழுத்துக்கள், சேகர் பதிப்பகம், சென்னை, 2010.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
பகுப்பு:கிருஷ்ணகிரி மாவட்டம்
முடிச் சீராக்கி

**முடிச் சீராக்கி** (Hair conditioner) என்பது முடியின் , தோற்றத்தினையும் மாற்றும் முடி பராமரிப்பு தயாரிப்பு ஆகும். முடிச் சீராக்கி பாகு நிலையிலுள்ள ஒரு திரவம், அது முடிக்கு ஒத்தடம் கொடுக்க பயன்படுகிறது. பொதுவாக *சிகைக் கழுவியினால்* முடியை கழுவிய பிறகே முடிச் சீராக்கி உபயோகப்படுத்தபடுகிறது. முடிச் சீராக்கி முடியினை மென்மையாகவும், பளபளப்பானதாகவும் மாற்றுகிறது. முடிச் சீராக்கி ஈரப்படுத்தி(moisturizer), எண்ணெய்கள் மற்றும் வெப்பத் திரை(sun screen) உட்பட பல்வேறு மூலப்பொருட்களால் ஆனது.

சிகைக் கழுவி பயன்படுத்தி முடியைக் கழுவுவதால், முடியிலிருந்த அழுக்குகள் மட்டுமின்றி  நீக்கப்படுகின்றன. முடிச் சீராக்கியானது உயிர்ச்சத்துக்கள், புரதம், பழச்சாறுகள் கொண்டு தயாரிக்கப்படுவதால் அது முடிக்குத் தேவையான பளபளப்பு, உறுதி மற்றும் ஊட்டத்தினையும் கொடுக்கிறது. முடிச் சீராக்கி பயன்படுத்துவதால் முடி அலங்காரத்தினை அவரவர் விருப்பபடி எளிதாக மாற்றியமைக்கலாம்.

பழங்காலத்திலிருந்தே தேங்காய் எண்ணெய் போன்றவைகள் இயற்கை முடிச் சீராக்கியாக பயன்படுகிறது.

## மேற்கோள்கள்

## வெளிப்புற இணைப்புகள்

* How Hair Conditioner Works at h2g2
* How to Apply Hair Conditioner at wikiHow

பகுப்பு:ஒப்பனைப் பொருட்கள்
இந்தியத் துடுப்பாட்ட அணியின் இலங்கைச் சுற்றுப்பயணம், 2015

இந்தியத் துடுப்பாட்ட அணி இலங்கையில் 2015 ஆகத்து 6 முதல் செப்டம்பர் 1 வரை மூன்று தேர்வுத் துடுப்பாட்டங்களில் கலந்து கொண்டது. இலங்கை அணியின் துடுப்பாளர் குமார் சங்கக்கார இத்தொடரின் இரண்டாம் தேர்வுப் போட்டியின் பின்னர் பன்னாட்டுப் போட்டிகளில் இருந்து இளைப்பாறவிருப்பதாக 2015 சூன் 27 அன்று அறிவித்தார். இச்சுற்றுப் பயணத்தின் போது இந்திய அணி இலங்கையின் பிரெசிடென்ட் XI அணியுடன் ஒரு மூன்று-நாள் பயிற்சிப் போட்டியிலும் விளையாடியது.

இந்திய அணியின் மூன்று தொடக்க ஆட்டக்காரர்கள் ஷிகர் தவான் (134), லோகேசு ராகுல் (108), செதேஷ்வர் புஜாரா (145) சதங்கள் அடித்தனர். இது தேர்வுத்தொடர் ஒன்றில் இடம்பெற்றது 5வது தடவையாகும்.

மூன்று-ஆட்டத் தேர்வுத் தொடரில், இந்திய அணி 2–1 என்ற கணக்கில் இலங்கை அணியை வென்றது. இது 22 ஆண்டுகளுக்குப் பின்னர் இந்திய அணி இலங்கையில் பெற்ற முதலாவது தேர்வுத் தொடர் வெற்றியாகும். அத்துடன் 2011 இற்குப் பின்னர் இந்திய அணி பெற்ற முதலாவது வெளிநாட்டுத் தேர்வுத்தொடர் வெற்றியும் ஆகும்.

## அணிகள்

1 இந்திய அணியின் முரளி விஜய் காயங்கள் காரணமாக முதலாவது தேர்வுப் போட்டியில் விளையாடவில்லை.

## பயிற்சிப் போட்டி

### மூன்று நாள்: இலங்கை பிரெசிடென்ட் XI எ. இந்தியா

## தேர்வுத் தொடர்

### 1வது தேர்வுப் போட்டி

### 2வது தேர்வுப் போட்டி

### 3வது தேர்வுப் போட்டி

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:2015 இல் விளையாட்டுகள்
பகுப்பு:இலங்கையில் துடுப்பாட்டம்
பகுப்பு:இந்தியாவில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
வெள்ளை வாலாட்டிக் குருவி

thumb|''Motacilla alba''
**வெள்ளை வாலாட்டிக் குருவி** (white wagtail) என்பது வாலாட்டிக் குருவிக் குடும்பத்தைச் சேர்ந்த ஒரு பறவையாகும். இப்பறவை ஐரோப்பா, ஆசியா, வட ஆப்பிரிக்கா பகுதிகளில் காணப்படுகிறது.
## விளக்கம்
இப்பறவை சிட்டுக்குருவியின் பருமன் உள்ளது. மெலிந்த உடலும், நீண்ட வாலும் உள்ளது.  மேல்பாகம் சாம்பல் நிறத்திலும், அடிப்பாகம் வெள்ளை நிறத்திலும் இருக்கும. முன் கழுத்தில் கறுப்பாக இருக்கும். வாலை அடிக்கடி ஆட்டியபடி இருக்கும்.
## மேற்கோள்கள்

பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:வாலாட்டிகள்
நெட்டைக்காலி

**நெட்டைக்காலி** (pipit) என்பது குருவியைப் போன்ற ஒரு பறவை இனமாகும். இவை மழைக்காலத்தில் இந்தியாவுகக்கு வலசை வருபவை ஆகும்.

## விளக்கம்
மூன்று வகையான நெட்டைக்காலிகள் இந்தியாவில் காணப்படுகின்றன. 
1. வயல்வெளி நெட்டைகாலி 
2. Blyth's  நெட்டைக்காலி
3. Richard'நெட்டைக்காலி

இப்பறவைகள் வாலாட்டிக் குருவிகளைப் போன்றவை. ஆனால் நிறத்தில் சற்று மங்கியவை, மெலிந்தவை. வானம்பாடியின் நிறமும் சற்று நீண்ட வாலும் கொண்டவை. மிக வேகமாக தரையில் நடந்து செல்லக் கூடியவை. பூச்சிகளை உணவாக உட்கொள்கின்றன. சிறு கூட்டமாக தரையில் வாழ்கின்றன..

## மேற்கோள்கள்

பகுப்பு:இந்தியப் பறவைகள்
பகுப்பு:நெட்டைக்காலிகள்
கிறித்தவக் கொடி

**கிறித்தவக் கொடி** என்பது இருபதாம் நூற்றாண்டின் ஆரம்பத்தில் கிறித்தவத்தையும் கிறித்தவ உலகையும் பிரதிநிதித்துவப்படுத்த வடிவமைக்கப்பட்ட ஓர் கொடியாகும். இது வட அமெரிக்கா, ஆப்பிரிக்கா, தென் அமெரிக்கா ஆகிய இடங்களிலில் உள்ள சீர்திருத்தத் திருச்சபைகளில் பிரபல்யமிக்கது. வெள்ளை பின்புலத்தைக் கொண்டுள்ள இக் கொடியில் இடப்புறமுள்ள மேற்பகுதியில் நீல நிறப் பகுதியும் அதன் உள்ளே சிவப்பு நிறத்தில் "இலத்தீன் சிலுவை" வரையப்பட்டுள்ளது. அச்சிவப்பு நிறம் இயேசு கல்வாரியில் சிந்திய இரத்தத்தைக் அடையாயப்படுத்துகிறது. நீல நிறம் திருமுழுக்கு நீரையும் இயேசுவின் மீதுள்ள விசுவாசத்தையும் அடையாயப்படுத்துகிறது. வெள்ளை நிறம் இயேசுவின் தூய்மையை அடையாயப்படுத்துகிறது. கொடியியலின்படி, வெள்ளைக் கொடி சரணடைதலுடன் தொடர்புபட்டிருப்பதைப் போன்று, இயேசுவின் வன்முறையற்ற விவிலிய விளக்கம் கடவுளிடம் சரணடைதலுடன் தொடர்புபட்டுள்ளது. கொடியின் அளவுப் பரிமாணம், பிரிப்பு என்பன உத்தியோகபூர்வ விளக்கம் அற்று உள்ளது.

## உசாத்துண

## வெளி இணைப்புகள்
* 
* 
* 
* 
* 

பகுப்பு:கிறித்தவக் குறியீடுகள்
பகுப்பு:சமயக் கொடிகள்
சேனா (திரைப்படம்)

**சேனா** என்பது 2003ஆவது ஆண்டில் சுஜித் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், அரவிந்த் ஆகாஷ், அக்சரா ஆகியோர் முக்கிய கதாபாத்திரங்களில் நடித்த இத்திரைப்படத்தை சுனிதா ஆனந்தகுமார் தயாரித்திருந்தார். டி. இமான் இசையமைத்த இத்திரைப்படம் 2003 ஏப்ரல் 12 அன்று வெளியானது.

## நடிகர்கள்
*சத்யராஜ் - சேனாதிபதி 
*அரவிந்த் ஆகாஷ் - விக்ரம் 
*ரக்சா 
*ஆனந்தராஜ் - மஸ்தான் பாய் 
*சந்திரசேகர் - நாகா 
*சார்லி - பாண்டியன் 
* வினோத் கிசான் - சேனாதிபதி (குழந்தை நட்சத்திரமாக)
*ரஷீத் உமர்

## பாடல்கள்

இப்படத்தின் பின்னணி இசையும், இப்படத்தில் இடம்பெற்ற ஏழு பாடல்களையும் டி. இமான் இசையமைத்திருந்தார்.

## மேற்கோள்கள்

## வெளி இணைப்புகள்

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:சார்லி நடித்த திரைப்படங்கள்
வாலாட்டிக் குருவி

**வாலாட்டிக் குருவி** (Motacillidae) என்பது ஒரு பறவை இனமாகும். இவற்றில் பெரும்பாலானவை மழைக்காலத்தில் வலசை வருபவை ஆகும்.
## விளக்கம்
இப்பறவை மெலிந்த அழகிய உடலமைப்பும், நீண்ட வாலும் பெற்றவை. வாலை அடிக்கடி ஆட்டிக்கொண்டு நீர்க்கரைகளில், சதுப்பு நிலங்களில், புல்வெளிகளில் சிறு பூச்சிகளை, புழுக்களை தேடி உண்ணும்.

## சிற்றினங்கள்
இந்தப் பேரினத்தின் கீழ் 13 சிற்றினங்கள் உள்ளன.

### இப்பேரினத்தின் கீழ் வகைப்படுத்தப்பட்ட மேனாள் சிற்றினங்கள்
முன்னர், சில அதிகாரிகள் பின்வரும் இனங்கள் (அல்லது கிளையினங்கள்) மோட்டாசில்லா இனத்தில் உள்ள இனங்களாகக் கருதினர்:
* Superb fairywren (மோட்டாசிலா சயனியா)
* Red-whiskered bulbul (emeria) (*மோட்டாசிலா எமேரியா*)
## மேற்கோள்கள்

## மூலங்கள்
* Voelker, Gary (2002): "Systematics and historical biogeography of wagtails: Dispersal versus vicariance revisited". *[[Condor (journal)|Condor]]* **104**(4): 725–739. [English with Spanish abstract] DOI: 10.1650/0010-5422(2002)104[0725:SAHBOW]2.0.CO;2 . [HTML abstract](http://www.bioone.org/perlserv/?request=get-abstract&doi=10.1650%2F0010-5422(2002)104%5B0725%3ASAHBOW%5D2.0.CO%3B2)

## வெளி இணைப்புகள்

*
*Wagtail videos on the Internet Bird Collection

பகுப்பு:இந்தியப் பறவைகள்
பகுப்பு:வாலாட்டிகள்
தையோசயனிக் அமிலம்

**தையோசயனிக் அமிலம்** *(Thiocyanic acid )* என்பது HSCN   என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இச்சேர்மம் அதனுடைய சமபகுதியச் சேர்மமான சமதையோசயனிக் அமிலத்துடன் இணைந்து கலவையாகக் காணப்படுகிறது. சமதையோசயனிக் அமிலத்த்தின் மூலக்கூற்று வாய்ப்பாடு HNCS ஆகும். சயனிக் அமிலத்தினுடைய கந்தக ஒப்புமை வரிசையே தையோசயனிக் அமிலம் ஆகிறது.

20 <sup>0</sup> செ வெப்பநிலையில் இவ்வமிலத்தின் அமிலத்தன்மை எண் 1.1 என்பதால் இதுவொரு வலிமை குறைந்த அமிலமாக இருக்கிறது மற்றும் சுழி அயனித்திறன் அளவை எட்டுமளவிற்கு நீட்டல் கணிப்பு எல்லை உடையதாகவும் உள்ளது.

தையோசயனிக் அமிலத்தில், கார்பன் மற்றும் நைட்ரசன் அணுக்களுக்கு இடையில் ஒரு முப்பிணைப்பு இருக்கலாம் என்று முன்கணித்துக் கூறப்பட்டுள்ளது. நிறமாலையியல் ஆய்வில் உணரப்பட்டாலும் தூய்மையான தனித்த நிலையில் இச்சேர்மத்தை தனிமைப்படுத்த இயலவில்லை.

தையோசயனிக் அமிலத்தின் உப்புகளும் எசுத்தர்களும் தையோசயனேட்டுகள் எனப்படுகின்றன. உப்புகள் தையோசயனைடு (−SCN) அயனிகள் மற்றும் பொருத்தமான உலோக நேர்மின் அயனிகளாலும்  ஆக்கப்பட்டுள்ளன, பொட்டாசியம் தையோசயனேட்டு (KSCN) உப்பை இதற்கு உதாரணமாகக் கூறலாம். தையோசயனிக் அமிலத்தின் எசுத்தர்கள் R-SCN என்ற பொதுக் கட்டமைப்பைக் கொண்டுள்ளன.

## மேற்கோள்கள்

பகுப்பு:கனிம அமிலங்கள்
பகுப்பு:தையோசயனேட்டுகள்
பகுப்பு:ஐதரசன் சேர்மங்கள்
அடிதடி (திரைப்படம்)

**அடிதடி** () என்பது சிவ்ராஜ் இயக்கத்தில் 2004ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சத்யராஜ், நெப்போலியன், அப்பாஸ், ரதி ஆகியோர் முக்கிய கதாபாத்திரங்களில் நடித்திருந்தனர். இப்படம் மோகன் பாபு, சர்மி கபூர், பிரகாஷ் ராஜ் நடிப்பில் *பொலிடிக்கல் ரௌடி* என தெலுங்கில் மறுஆக்கம் செய்யப்பட்டது.

## மேற்கோள்கள்

பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
திக்கெல்லின் பூங்கொத்தி

**திக்கெல்லின் பூங்கொத்திக் குருவி**(Tickell's flowerpecker) என்பது ஒரு வகை பூங்கொத்தி குருவி பறவையாகும். இப்பறவை இந்தியாவிலும் வங்க தேசத்திலும் காணப்படுகிறது.
## விளக்கம்
இப்பறவை சுறுசுறுப்பான பச்சை நீல தவிட்டு நிறக் குருவியாகும். இது பெண் தேன்சிட்டு போலத் தோன்றினாலும், இதன் அலகு குட்டையாகவும் இறைச்சி நிறத்திலும் இருக்கும். இதன் முதன்மை உணவு பூந்தேன், பழங்கள் ஆகியவை ஆகும்.
## மேற்கோள்கள்

பகுப்பு:இந்தியப் பறவைகள்
பகுப்பு:வங்காளதேசப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:இலங்கைப் பறவைகள்
பகுப்பு:தமிழ்நாட்டுப் பறவைகள்
அமோனியம் பெர்டெக்னிடேட்டு

**அமோனியம் பெர்டெக்னிடேட்டு** *(Ammonium pertechnetate)* என்பது H4NO4Tc. என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இச்சேர்மம் பெர்டெக்னிடிக் அமிலத்தின் அமோனியம் உப்பாகும். டெக்னீசியம் பொதுவாகக் காணப்படும் 99Tc வடிவத்தில் இச்சேர்மத்தில் காணப்படுகிறது .

பெர்டெக்னிடிக் அமிலத்தை அமோனியம் நைட்ரேட்டுடன் வினைபுரியச் செய்து தொகுப்பு முறையில்  அமோனியம் பெர்டெக்னிடேட்டைத் தயாரிக்கலாம்.

:HTcO4 + NH4NO3 → NH4TcO4 + HNO3

## மேற்கோள்கள்

பகுப்பு:நைதரசன் சேர்மங்கள்
பகுப்பு:ஆக்சிசன் சேர்மங்கள்
பகுப்பு:தெக்கினீசியச் சேர்மங்கள்
பகுப்பு:பெர்டெக்னிடேட்டுகள்